Tarthatatlan helyzetükre hivatkozva csütörtökön fiatal orvosok demonstrálnak a fővárosi Bazilika előtt. Papp Magor, a Magyar Rezidens Szövetség elnöke azt mondta, hogy megmozdulásukra Magyarország mind a négy orvostudományi egyeteméről érkeznek hallgatók, várhatóan körülbelül ezren lesznek.

A fiatal orvosok hetente átlagosan 70 órát dolgoznak, többségüknek legalább két állása van, mivel megalázóan alacsony a fizetésük, tette hozzá Papp. Az érdekvédelmi szervezet vezetője szerint ennek ellenére a magyar orvosok nem külföldre akarnak menni, hanem itthon szeretnének élhető körülményeket.

A fiatal orvosok demonstrációja a Nemzeti Múzeum elől indul, majd átvonulnak a Szent István Bazilika előtti térre.